Waterpolo: Faċli għal Neptunes u Sliema Neptunes…………………………………….. 26 Ta' Xbiex…………………………………………. 3 Wara li ntlagħbet l-Enemed Cup, nhar it-Tlieta ngħata bidu għall-kampjonat tas-sajf tal-waterpolo hekk kif ġew reġistrati rebħiet kbar minn Neptunes u Sliema. Neptunes xejn ma tħabtu biex għelbu lil Ta' Xbiex bl-iskor kbir ta' 26-3, fejn għajr għat-tielet sessjoni li ntemmet fi draw ta' 2-2, huma ddo­minaw b'mod assolut. Għal din il-logħba, il-coach ta' Neptunes, Jovan Popovic, utilizza players żgħażagħ li s-soltu ftit jingħataw spazju fosthom Alec Fenech, Leandros Calleja u Sebi Busuttil. Dan filwaqt li l-goalkeeper ta' riserva Benji Busuttil daħal jiddefendi l-lasti sa mit-tieni sessjoni fejn ħa post il-goalkeeper titolari, Alan Borg Cole. Ta' nota huwa l-fatt li għal Neptunes irritorna fl-iskwadra Jordan Camilleri hekk kif jidher li rkupra sew minn injury fi spalltu, iżda ma ġiex utilizzat fl-ilma. Min-naħa l-oħra, il-players ta' Ta' Xbiex li huma kważi kollha players ta' Sliema iżda jinsabu b'self magħhom u qed jilagħbu ma' dan it-team biex jiksbu l-esperjenza qatt ma setgħu ilaħħqu mal-potenzjal tal-avversarji. Madankollu, żgur li din l-esperjenza li qed jieħdu għad tiswielhom mitqlu deheb. Neptunes għamlu l-intenzjonijiet tagħhom ċari mal-ftuħ tal-logħba fejn rebħuha bl-iskor kbir ta' 8-0, bil-goals jaslu mill-captain Stevie Camil­leri (3), Jake Muscat (2), Nikolai Zammit (2) u Mark Castillo. U jidher li t-team mill-Balluta ma kienx kuntent hekk kif fit-tieni sessjoni skorjaw disgħa mingħajr risposta, bil-protagonisti jkunu Stevie Camilleri (3), Sebi Busuttil (2), Nikolai Zammit, Leandros Calleja, Gabriel Pace u Jeremy Abela. Konxji li r-rebħa kienet diġá nkisbet, Neptunes, irrilassaw xi ftit fit-tielet sessjoni u fil-fatt inżammu fi draw ta' 2-2 minn Ta' Xbiex li f'din is-sessjoni urew xi tip ta' reżistenza. L-awturi tal-goals għal Neptunes kienu Sebi Busttil u Mark Castillo. Min-naħa l-oħra, Niall Saliba u Gerald Sammut wieġbu għal Ta' Xbiex. Iżda fir-raba' u l-aħħar ses­sjoni, kompliet ix-xalata ta' goals minn Neptunes hekk kif huma rebħuha b'punteġġ ta' 7-1 bl-iskorers ikunu Jake Muscat (3), Stevie Camilleri (2), Sebi Busuttil u Alec Fenech. Min-naħa l-oħra Kieyan Borg skorja l-uniku goal għal Ta' Xbiex. Sliema………………………………………….. 19 Otters…………………………………………….. 3 Friski mis-suċċess tal-Ene­med Cup għall-ewwel darba fl-istorja tagħhom, Sliema komplew jikkonvinċu u mingħajr ebda tbatija għelbu lill-Għawdxin ta' Otters bl-iskor kbir ta' 19-3. Għalihom spikka ferm Jerome Gabarretta li skorja xejn inqas minn seba' goals, filwaqt li kellhom logħba tajba wkoll Liam Galea u Jacob Sciberras li rreġistraw hat-trick kull wieħed. Iżda s-Slimiżi tħabtu iktar milli kien mistenni biex reb­ħu l-ewwel sessjoni 2-1 bl-iskorers ikunu Jerome Gabarretta u Liam galea. Min-naħa l-oħra, Luke Gialanze wieġeb għal Otters. Fit-tieni sessjoni, Sliema, dehru iktar organizzati u reb­ħuha b'punetġġ ta' 3-0, bl-awturi tal-goals għalihom ikunu Jerome Gabarretta, Jacob Sciberras u Benji Cachia. Sliema ttrijonfaw ukoll fit-tielet sessjoni din id-darba 5-2, b'Jerome Ga­barretta (3), John Brownrigg u Michael Spiteri Staines ikomplu jkabbru l-iskor filwaqt li Luke Gia­lanze u David Zahra irrispondew għal Otters. Fir-raba' sessjoni, donnu li kien hemm team wieħed biss fl-ilma hekk kif Sliema ddo­minaw waqt li Otters ikkrollaw għal kollox. Dan hekk kif Sliema skorjaw disgħa mingħajr risposta, b'goals minn Jerome Gabarretta (2), Liam Galea (2), Jacob Sciberars (2), Mark Meli, John Brownrigg u Nicholas Bugelli.